Μπουκουβαλαίοι

Οι **Μπουκουβαλαίοι** ή **Μπουκουβαλέοι** (αρσενικό: *Μπουκουβάλας, Μπουκοβάλας, Βουκουβάλας, Βουκοβάλας*, θηλυκό: *Μπουκουβάλα, Μπουκουβάλαινα, Βουκουβάλα, Βουκουβάλαινα*) είναι Ελληνικό οικογενειακό επώνυμο και μπορεί να αναφέρεται στους ακόλουθους ανθρώπους ή ομάδες ανθρώπων:

* Τους διαμένοντες εν Ελλάδι έχοντες το επίθετο *Μπουκουβάλας*-*Μπουκουβάλα*.

* Τους αρματολούς που έδρασαν στην σημερινή Ελλάδα και Αλβανία κατά την προεπαναστατική περίοδο.

* Τους μη όντες μέλη της αρχικής οικογενείας των αρματολών, αλλά που πήραν το όνομα ίδιο ή ελαφρώς παραποιημένο χάρις στους αρχηγούς τους: τα παλληκάρια που υπηρετούσαν στα στρατιωτικά αποσπάσματα, τα λεγόμενα «κόλια», του εκτεταμένου αρματολικιού δεν μπορούσε να είναι γνωστό στο ευρύ κοινό ο καθένας με το επώνυμό του και, για το λόγο αυτό, κατά τις μετακινήσεις τους στα διάφορα χωριά τους έδιναν το διακριτικό όνομα και τους αποκαλούσαν, από το όνομα του καπετάνιου τους *Μπουκουβαλαίους* ή *Μπουκουβαλάδες*. Ήρθανε π.χ. τόσοι Μπουκουβαλάδες. Μερικοί από αυτούς στο διάστημα μιας πολυετούς υπηρεσίας, το συνηθίζανε πια και το μεταχειρίζονταν ως πραγματικό τους επώνυμο. Υπήρχαν επίσης και περιπτώσεις που τα βαφτιστήρια κρατούσαν ως εκδήλωση τιμής το επώνυμο του νονού τους, Μπουκουβάλα.

* Τον *Δημήτριο Τάσο*, στρατιώτη του Δημοκρατικού Στρατού Ελλάδος, εκ Λαρίσης, ο οποίος έδρασε στο πλευρό του Άρη Βελουχιώτη και πήρε το όνομα Μπουκουβάλας για να τιμήσει τον Αθανάσιο Μπουκουβάλα (ή Σαρτζελαριώτη), αγρότη από το Μόδεστο, αγωνιστή της εξέγερσης του Κιλελέρ, ο οποίος σκοτώθηκε την 6η Μαρτίου 1910.

* Η αγγλική ονομασία αναφέρεται στους εν διασπορά Μπουκουβαλαίους που μπορεί η προέλευσή τους να ποικίλει ανάλογα με τις παραπάνω περιπτώσεις.

## Γενεαλογία των Μπουκουβαλαίων

Οι Μπουκουβαλαίοι έλκουν την απώτερη καταγωγή τους από τον σημαντικό κλέφτη Βουκοβάλλα, ο οποίος έδρασε κυρίως στην περιοχή της Ακαρνανίας. Για τον κλέφτη αυτό γράφει ο Αριστοτέλης Βαλαωρίτης (1815-1891):

Περιγράφεται παρακάτω η γενεαλογία των Μπουκουβαλαίων ξεκινώντας από τα μέσα του 17ου αιώνος. Υπάρχει ένα ζήτημα σχετικά με το αν ο πρώτος Γιάννης Μπουκουβάλας, γενάρχης των Μπουκουβαλαίων (όπως αυτοί έγιναν γνωστοί), ήταν πατέρας ή αδελφός του Δήμου Μπουκουβάλα που έδρασε κατά το 1650.

## Ιστορία

Ο Ρήγας Φεραίος (1757-1798) αναφέρει στον *Πατριωτικό Ύμνο* *της Ελλάδος και όλης της Γραικίας προς ξαναπόκτησιν της αυτών ελευθερίας*:

O Κωνσταντίνος Παπαρρηγόπουλος (1815-1891) στην *Ιστορία του Ελληνικού Έθνους* συμπεραίνει από το απόσπασμα του Ρήγα Φεραίου:

Κάποια στιγμή, στα τέλη 17ου και αρχές του 18ου αιώνα οι Μπουκουβαλαίοι, ως ελληνική φατρία της Ακαρνανίας, συγκρούστηκαν με Αλβανούς και τους κατατρόπωσαν.

Οι Μπουκουβαλαίοι τελικώς, εγκαταστάθηκαν στο Σακαρέτσι (Περδικάκι) του Βάλτου Αιτωλίας και Ακαρνανίας, το οποίο και αποτέλεσε το κυριότερο ορμητήριό τους. 

Αρκετοί απόγονοι των Μπουκουβαλαίων βρίσκονται στη σημερινή Αργιθέα Αιτωλίας και Ακαρνανίας.

### 17ος-18ος αιώνας, η περίοδος του αρματολισμού
Οι Μπουκουβαλαίοι έγιναν κυρίως γνωστοί από τη δράση τους ως *Αρματολάρχες των Αγράφων*. Αυτό είναι γνωστό και καταγεγραμμένο από τις συλλογές δημοτικών ασμάτων και ποιημάτων των: Χριστόφορου Περραιβού, Κλοντ Φοριέλ, Νικολό Τομασέο, Αναστάσιου Μανούσου, Σπύρου Ζαμπέλιου, Παναγιώτη Αραβαντινού, Αθανάσιου Ιατρείδη, Άρνολντ Πάσοβ, Νικόλαου Γ. Πολίτη, Σπύρου Ι. Θεοδωρόπουλου (Άγι Θέρου) και Πέτρου Σπανδωνίδη. Σημαντική είναι η συνεισφορά των πληροφοριών περι των αρματολαρχών Μπουκουβαλαίων και από τον Νικόλαο Κασομούλη, ήρωα και ιστορικό της Ελληνικής Επανάστασης του 1821.

Η οικογένεια των Μπουκουβαλαίων κατάφερε με επιγαμίες των μελών της να δημιουργήσει μια κραταιά και εκτεταμένη ομοσπονδία αρματολικιών, στην οποία συμπεριλαμβάνονταν γειτονικά των Αγράφων αρματολίκια. Τέτοια ήταν των Τζουμέρκων, του Βάλτου, του Ξηρόμερου, της Βόνιτσας και του Πατρατζικίου (Υπάτης).

Οι κύριες προσωπικότητες που απασχολούν τους παραπάνω ποιητές αλλά και ιστορικούς είναι κατά σειρά γέννησης:

* Γιάννης Μπουκουβάλας
* Δήμος Μπουκουβάλας
* Λάμπρος Μπουκουβάλας
* Γιάννης Μπουκουβάλας (1715-1785)
* Κώστας Μπουκουβάλας (απ.1768)
* Θανάσης Μπουκουβάλας (1760-1813)
* Γιάννης Μπουκουβάλας
* Δήμος Μπουκουβάλας (1775-1818)
* Στέργιος Μπουκουβάλας
* Γεώργιος Μπουκουβάλας

### Τύχη του αρματολικιού των Αγράφων

Ο Γεώργιος Καραϊσκάκης, από τα πρώτα κιόλας χρόνια της Επανάστασης του 1821 είχε κατά νου τον προσεταιρισμό του αρματολικιού των Αγράφων κάτι που τελικώς το πέτυχε όταν πλέον είχε παρηκμάσει η εξουσία της οικογένειας των Μπουκουβαλαίων. Όμως, λόγω του ότι οι Μπουκουβαλαίοι είχανε ακόμη ερείσματα στα σώματα των ατάκτων, κατηγορούνταν ο Καραϊσκάκης ως σφετεριστής και καταχραστής. Για να σταματήσουν οι κατηγορίες αυτές, αρραβώνιασε μια από τις ανήλικες κόρες του με τον μικρότερο αδελφό του Κώστα Μπουκουβάλα, τον Χρήστο Μπουκουβάλα (Χριστάκη) και εμφανιζόταν ως προστάτης αυτών. Όμως μετά από λίγο καιρό που σταμάτησαν οι κατηγορίες εναντίον του και πλέον είχε εδραιωθεί η εξουσία του στο Αρματολίκι των Αγράφων, όπως γράφεται χαρακτηριστικά στη βιβλιογραφία *έγραψε τα αρραβωνιάσματα στα παλιά του τα τσαρούχια* και *ήρπασε την επαρχία ταύτην*.

Ουσιαστικά όμως το τέλος της κυριαρχίας των Μπουκουβαλαίων στο αρματολίκι των Αγράφων τερματίστηκε το έτος 1819 με τον ορισμό του Ιωάννη Ράγκου από τον Αλή Πασά ως επικαρπωτή του.

### 19ος αιώνας, η στρατιωτική αποκατάσταση
*Γεώργιος Μπουκουβάλας, εκπαιδευτικός, πατέρας της Ιώαννας Αναγνώστου-Μπουκουβάλα.
* Κώστας Μπουκουβάλας, γνωστός και ως Καπετάν Πετρίλος. Γεννήθηκε το 1877 στο Γύθειο και παρακολούθησε τη Σχολή Ευελπίδων. Ήταν Υπολοχαγός Πεζικού του Ελληνικού Στρατού, όταν κατατάχθηκε στα εθελοντικά σώματα του Μακεδονικού Αγώνα.
*Νικόλαος Μπουκουβάλας, συνταγματάρχης και πολιτικός του 19ου αιώνος.

### 20ός αιώνας, δημόσιες προσωπικότητες
* Δημήτριος Μπουκουβάλας (στρατιώτης ΔΣΕ)
* Ιωάννα Αναγνώστου-Μπουκουβάλα (συγγραφέας)
* Τζον Μπουκουβάλας (συγγραφέας)
* Ιουλιεττα Μπουκουβάλα (αθλήτρια)
* Μιχάλης Μπουκουβάλας (ποδοσφαιριστής)
* Δημήτριος Μπουκουβάλας (μουσικός)
* Χρήστος Μπουκουβάλας (ηθοποιός)
* Ζήσης Μπουκουβάλας (πλαστικός χειρουργός)
* Κωνσταντίνος Μπουκουβάλας (δικαστής)
* Χαράλαμπος Μπουκουβάλας (νομικός)
* Γιώργος Μπουκουβάλας (Δημοσιογράφος)

## Οι Μπουκουβαλαίοι στη σάτιρα

Το επίθετο Μπουκουβάλας λόγω της ασυνήθιστης κυκλοφορίας και φύσης του έγινε αντικείμενο σάτιρας σε δημοφιλείς σειρές της ελληνικής τηλεόρασης της δεκαετίας του 1990. Χαρακτηριστικά παραδείγματα είναι οι σειρές *[[Κωνσταντίνου και Ελένης|Κωνσταντίνου & Ελένης]]* (ΑΝΤ1) και *[[Οι Απαράδεκτοι|Απαράδεκτοι]]* (MEGA).

## Πηγές
### Ξένη Βιβλιογραφία
* *Pouqueville F., Voyage dans la Grèce -* Paris, 1820-1827

* *Pouqueville F., Histoire de la régénération de la Grèce -* Αθήναι, 1890-1891, Μετάφραση Ξενοφώντα Ζυγούρα

### Ελληνική Βιβλιογραφία
**Μαυρίκου Π., Ι. Ο τελευταίος πολεμιστής: Κώστας Μπουκουβάλας -* Εκδοτικός Οίκος Α.Α.Λιβάνη, 1993* ISBN 960-236-308-8*

* *Μπουκουβάλας Ευρυπίδης, Ι. , Το Αρματολίκι των Αγράφων: Μια χώρα Ελεύθερη και Ανεξάρτητη μέσα στην απέραντη Οθωμανική Αυτοκρατορία -* Φωτοστοιχειοθεία-Εκτύπωση-Επιμέλεια: Χρήστος Ε. Χριστινάκης
*Δημήτρης Λουκάτος, «Το τραγούδι *του Μπουκουβάλα* και η παρουσία του στον Ηπειρωτικό χώρο», Δελτίον της Ιστορικής κι Εθνολογικής Εταιρείας της Ελλάδος, τομ.18 σσ.161-176
*Αθ. Ιατρείδη, "Συλλογή Δημοτικών Ασμάτων" - Αθήνα, 1859: *Ο Μπουκουβάλας πολεμάει με τους Μουτσουχουσαίους*

## Παραπομπές


Κατηγορία:Κλέφτες και αρματολοί
Κατηγορία:Αγωνιστές του 1821
Κατηγορία:Ελληνικά επώνυμα